12 I. D E W A L 



saeculis in patria nostra conditione ac statu quaestionem moveant, disqui- 

 sitionis fuudamentum quaerant ac certain quandam basin in brevioribus 

 illis statulorum localium ac privilegiorum collectionibus , quarum ieiunitati 

 in iuris nodis extricandis et vita civili regunda succurrerit ius quoddam 

 subsidiarium. Quae perversa sane sententia non nostra dernurn aut superiori 

 aetate invaluisse dicenda est, sed ipso saeculo decimo quarto et decimo 

 quinto, ubi crassa multorum, qui se litibus dirimendis controversiisque 

 diiudicandis immiscerent , ignorantia circa ilia, quae a maioribus erant 

 tradita ac multorum saeculorum usu propagata, quamquam nativa populi 

 indole reluctante, ad peregrinam avide confugerit doctrinam, ita ut qui 

 simplicissimo suo cultu uti nescirent, alienis ornamentis iisque pretiosioribus 

 se condecorari facile paterentur. 



Scilicet quicumque parvas illas iurium collectiones , quas supra memo- 

 ravi, adteuta mente inspexisset, statim animadvertere debebat, baud omne 

 ius patrium consuetudinarium vel levi penicillo iis fuisse depictum : multa 

 esse imprimis iuris privati capita, de quibus nihil omnino iis cautum com- 

 pertum fuit: plurima quoque, ubi, missis generalioribus iuris principiis, 

 certain tantummodo loci speciem respexit legis auctor. Atque hoc profecto 

 animadverterunt singulorum locorum incolae, quorum usui nihil magis 

 aptum videri possit quam simplicissima eiusmodi descriptio iurium, quae 

 idonea sane ratione significaret, quatenus eorum nativa indoles, domestici 

 mores vitaeque adrninicula per plurimorum saeculorum spatium propria 

 quaedam postulaverint et propagaverint iura, quae magis minusve a vici- 

 norum institutis deflecterent ac discreparent : quorumque usurpatio cum 

 iuris communis usu amice conspirare videretur. 



Quemadmodum autem in limine collectionum quarundam, quae recentiori 

 aetate apud nostrates legis auctoritate munitae sunt, aperte significarunt 

 earum latores , nihil humanae memoriae confidere oportere , ita magis etiam 

 per ea saecula, quum nulla fere exstaret iuris nostri disciplina, in ex- 

 colendis generalioribus istis Iuris Germanici principiis parum feliciter versati 

 sunt nostrates. Cunctis vero stirpis Germauicae gentibus mali remedium 

 adtulisse dicendi sunt scriptores duorum operum celebratissimorum , 

 Speculi Saxonici et Iuris Caesarei, utriusque forte ex antiquiore consue- 

 tudinum vetustarum descriptione repetiti. Priori opere non ilia tantum 



